./data/stoa0275/stoa006/stoa0275.stoa006.opp-lat1.xml
Tertullian
Si enim neque aemulatur nequeirascitur neque damnat neque vexat, utpote qui nec iudicem praestat,non invenio quomodo illi disciplinarum ratio consistat, etquidem plenior  Quale est enim ut praecepta constituat non executurus,ut delicta prohibeat non vindicaturus, quia non iudicaturus,extraneus scilicet ab omnibus sensibus severitatis et animadversionis?Cur enim prohibet admitti quod non defendit admissum, cummulto rectius non prohibuisset quod defensurus non esset quam utnon defenderet quod prohibuisset? Immo et permisisse directodebuit, sine causa prohibiturus, ut non defensurus  Nam et nunctacite permissum est quod sine ultione prohibetur  Et utique nonaliud prohibet admitti quam quod non amat fieri  Stupidissimusergo qui non offenditur facto quod non amat fieri, quando offensacomes sit frustratae voluntatis  Aut si offenditur, debet irasci; siirascitur, debet ulcisci  Nam et ultio fructus est irae, et ira debitumoffensae, et offensa, ut dixi, comes frustratae voluntatis  Sednon ulciscitur; ergo nec offenditur  Sed non offenditur, ergo neclaeditur voluntas eius, cum fit quod fieri noluit, et fit iam delictumsecundum voluntatem eius, quia non fit adversus voluntatem quodnon laedit voluntatem  Aut si hoc erit divinae virtutis sive bonitatis,nolle quidem fieri et prohibere fieri, non moveri tamen, sifiat, dicimus iam motum esse illum qui noluit, et vane non moveriad factum qui motus sit ad non faciendum, quando noluit fieri Nolendo enim prohibuit  Non enim et iudicavit nolendo fieri etidcirco prohibendo? Non faciendum enim iudicavit et prohibendumpronuntiavit  Ergo et ille iam iudicat  Si indignum est deum iudicare,aut si eatenus dignum est deum iudicare qua tantummodonolit et prohibeat, non etiam defendat admissum  Atquin nihildeo tam indignum quam non exequi quod noluit et prohibuit admitti:primo, quod qualicunque sententiae suae et legi debeat vindictamin auctoritatem et obsequii necessitatem, secundo, quiaaemulum sit necesse est quod noluit admitti et nolendo prohibuit Malo autem parcere deum indignius sit quam animadvertere, et quidemdeo optimo, qui non alias plene bonus sit, nisi mali aemulus,uti boni amorem odio mali exerceat et boni tutelam expugnationemali impleat